CELEX: C2006/096/04
Language: fi
Date: 2006-04-22 00:00:00
Title: Asia C-50/06: Euroopan yhteisöjen komission  27.1.2006  Alankomaiden kuningaskuntaa vastaan nostama kanne

22.4.2006   
            
            
               FI
            
            
               Euroopan unionin virallinen lehti
            
            
               C 96/3
            
         Euroopan yhteisöjen komission 27.1.2006 Alankomaiden kuningaskuntaa vastaan nostama kanne
   (Asia C-50/06)
   (2006/C 96/04)
   Oikeudenkäyntikieli: hollanti
   Euroopan yhteisöjen komissio on nostanut 27.1.2006 Euroopan yhteisöjen tuomioistuimessa kanteen Alankomaiden kuningaskuntaa vastaan. Kantajan asiamiehinä ovat Maria Condou-Durande ja Rudi Troosters, ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Alankomaiden kuningaskunta ei ole noudattanut ulkomaalaisten liikkumista ja oleskelua koskevien, yleiseen järjestykseen ja turvallisuuteen sekä kansanterveyteen perustuvien erityistoimenpiteiden yhteensovittamisesta 25 päivänä helmikuuta 1964 annetun neuvoston direktiivin 64/221/ETY (1) (EYVL 56, 4.4.1964, s. 850; Suomenk. erityispainos Alue 5 Nide 1, s. 28) mukaisia velvoitteitaan, koska se ei ole pannut edellä mainittua direktiiviä täytäntöön Euroopan unionin kansalaisten osalta, vaan on antanut yleisiä ulkomaalaisiin sovellettavia säännöksiä, jotka mahdollistavat systemaattisesti ja automaattisesti karkotustoimien soveltamisen rikosoikeudellisen tuomion perusteella.
            
         
               2)
            
            
               velvoittaa Alankomaiden kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vreemdelingenwet 2000 -nimisen Alankomaiden lain 8 e §:ssä säädetään, että ulkomaalaisella on laillinen oikeus oleskella Alankomaissa yhteisön kansalaisen asemassa yksinomaan silloin, kun hänellä on tämä oleskeluoikeus EY:n perustamissopimuksen perusteella erityisesti annetun säännöksen nojalla.
   Lisäksi Vreemdelingenwet 2000:n useimpia säännöksiä sovelletaan yleisesti ”ulkomaalaisiin”, joilla tämän lain 1 m pykälän mukaan tarkoitetaan myös Euroopan unionin jäsenvaltioiden kansalaisia. Vreemdelingenwet 2000:ssa ei viitata nimenomaisesti direktiiviin 64/221/ETY, eikä siihen sisältyviä periaatteita ole mainittu lain tekstiosassa. Sitä suuremmalla syyllä on siis todettava, että direktiivin 64/221/ETY mukaisia velvoitteita ei ole saatettu selvällä ja yksiselitteisellä tavalla osaksi kansallista lainsäädäntöä.
   
      (1)  EYVL 56, 4.4.1964, s. 850